
1. Pendahuluan 

Islam adalah satu agama yang sesuai dengan fitrah manusia dan selari dengan perjalanan 
alam. Perlaksanaan ibadah mempunyai kaitan rapat dengan fenomena alam cakerawala 
seperti pergerakan bulan, bumi dan matahari. Ini disebabkan perlaksanaan ibadah 
dilaksanakan dalam batas masa yang tertentu. Masa bergantung kepada pergerakan bumi 
matahari dan bulan 

Hubungan dan kaitan yang rapat diantara perlaksanaan ibadah dengan fenomena alam 
adalah satu pekara menarik dan ciri istimewa yang menggambarkan keindahan, 
kesempurnaan dan kesejagatan Deen Islam. Secara langsung ia menggerakkan umat 
Islam sentiasa memerhati dan memi ki rkan kejadian alam. Seterusnya menyaksikan 
keagungan dan kekuasaan Pencipta alam ini yang Maha Bijaksana dan Sempurna. 

Setiap ibadah yang fardhu seperti solat, zakat, puasa dan haji mempunyai batas masa 
yang tertentu yang telah ditetapkan, batas masa menjadi syarat sah perlaksanaan ibadah 
tersebut. 

2. Hubungan bulan dan puasa 

Amalan ibadah puasa juga dilakukan dalam batas waktu yang ditetapkan berdasarkan 
kepada pergerakan bulan. 

Firman Allah yang bermaksud: 

"Beberapa hari yang ditentukan ialah bulan Ramadhan bulan yang di dalamnya 
diturunkan ( permulaan ) al Quraan sebagai petunjuk bagi manusia dan penjelasan- 
penjelasan mengenai petunjuk itu dan pembeda (antara hak dan yang bathil) Kerana itu 
Seminar Penghayatan Ramadhan 1426H, Anjuran Jab. Mufti Melaka, 25 Syaban 1426/ 
29Sept.05, Auditorium Masjid Al-Azim, Melaka. 

barang siapa di antara kamu hadir (di negeri tempat tinggalnya) di bulan itu maka 
hendaklah ia berpuasa pada bulan itu" al Baqarah : 185 

Rasulullah s.a.w bersabda yang maksudnya: 

" Sebulan itu adalah duapuluh sembilan hari. Bila kamu sekelian melihat hilal 
Ramadhan berpuasalah dan bila kamu sekelian melihat hilal syawal berayalah. Jika 
mendung takdirkalah hilal itu" (Muslim) 

Dari keterangan alQuraan dan hadis di atas jelas menunjukkan batas waktu amalan 
ibadah puasa berpandukan peredaran bulan mengelilingi bumi. Awal dan akhir 
Ramadhan ditentukan dengan amalan merukyah hilal di ufuk barat selepas matahari 
terbenam. Apabila hilal kelihatan bermulalah ibadat puasa atau menjelangnya satu 
syawal. 


3. Hikmah melihat hilal 

Di antara hikmah amalan melihat hilal ialah mendorong umat Islam membuka dan 
menajamkan fikiran dengan menyaksikan fenomena alam cakerawala. Seterusnya 
menyaksikan kebesaran dan kekuasaan Allah yang mengatur perjalanan alam. 

Apabila seseorang itu melakukan rukyah bukan sahaja bulan yang akan dicerap tetapi 
fenomena alam yang lain juga diteliti seperti perjalanan matahari bagaimana ia ghurub di 
ufuk Barat. Bagaimana perubahan warna langit dari biru menjadi kuning kemudian 
bertukar oren dan kemudiannya merah dan akhirnya gelap. Perubahan suhu dari panas 
beransur-ansur sejuk. Cuaca, suhu, tekanan, angin, awan, hujan dan banyak lagi. Bahkan 
burung-burung yang terbang pulang ke sarangnya, kapal yang belayar merentasi lautan, 
nelayan menangkap ikan di laut. Hanya mereka yang ingin berhenti sejenak memikirkan 
kejadian-kejadian alam yang dipertontonkan di hadapan matanya dapat menyaksikan 
disebalik apa yang ia lihat. Ia akan dapat melihat itu semua sebagai bukti kepada Pencipta 
dan Pengatur perjalanan alam dengan begitu teliti dan tertib. Saksikanlah bulan dan 

matahari yang sentiasa bergerak dengan tetap, tepat waktunya dan harmoni dari dahulu 
hingga kini dan akan datang. Ini menggambarkan kedua-duanya tunduk dan patuh kepada 
peraturan PenciptaNya, agar kita dapat melaksanakan ibadah puasa dengan penuh taat 
dan patuh seperti mana taat dan patuhnya bulan yang mentaati perintah PenciptaNya, 
Allah, semuga kita beroleh taqwa. 

4. Penentuan awal bulan 

Penentuan awal bulan secara tradisinya adalah seperti yang ditunjukkan oleh sunnah 
Rasulullah s. a. w iaitu dengan cara rukyah(melihat) hilal. Di dalam taqwim Islam, hilal 
menjadi panduan menandakan bermulanya bulan baru hijrah. Hilal sebagai tanda waktu 
telah disebut didalam AlQuraan, Allah berfirman yang bermaksud, 

“Mereka bertanya kepada engkau dari hal hilal Katakanlah hilal itu adalah tanda-tanda 
waktu bagi manusia dan (bagi ibadat) haji” Al Baqarah: 189 

Pekara ini juga ada dijelaskan di dalam hadis iaitu apabila umat Islam hendak 
menentukan awal Ramadhan seperti hadis yang bermaksud; 

“ Berpuasalah kamu kerana melihat hilal dan berbukalah kamu kerana melihat hilal. 
Bila hilal tertutup atasmu, maka sempurnakanlah bilangan Syaban tiga puluh hari ” 
(Bukhari dan Muslim) 


5. Hilal 


Apakah hilal? Hilal ialah fasa bulan yang terawal boleh dilihat selepas Ijtimak yang 
menunjukkan sebahagian kecil dari permukaan bulan yang bercahaya. Ia kelihatan seperti 
satu lengkuk cahaya halus seperti sabit. 

Rajah 1 

Rajah 1 di atas menunjukkan edaran bulan mengelilingi bumi dan bumi mengelilingi 
matahari. Semasa bulan mengelilingi bumi di dalam orbitnya, ia akan sampai kepada satu 
kedudukan di mana matahari, bulan dan bumi berada dalam satu garis (meridian) dan 
kedudukan ini dinamakan Ijtimak. 

Ijtimak berasal dari perkataan Arab yang bermaksud berkumpul. Bulan seterusnya 
bergerak meninggalkan kedudukan Ijtimak 1 dan terus beredar mengelilingi bumi 
sehingga ia mengalami kedudukan ijtimak yang berikutnya iaitu Ijtimak 2. Dalam masa 
yang sama bumi juga beredar mengelilingi matahari. Masa yang diambil oleh bulan dari 
Ijtimak 1 ke Ijtimak 2 ialah 29 hari 12 jam 44 minit 2.9 saat. Ini bermakna bulan sudah 
melengkapkan satu edaran lengkap dan edaran ini dinamakan edaran Sinodis. 

Akibat dari edaran bulan mengelilingi bumi bahagian muka bulan yang bercahaya 
kelihatan berubah dari hari ke hari dari bentuk sabit halus bertambah menjadi lebih besar 
hingga menjadi purnama dan mengecil semula dan menjadi seperti sabit halus. Perubahan 
ini dinamakan fasa. Semasa bulan mengelilingi bumi ia mengalami fasa-fasa yang 
tertentu bermula dari fasa hilal. 

Dalam rajah 2 di bawah menunjukkan fasa-fasa bulan. Kedudukan 1 merupakan 


Bulan 



Rajah 2 

kedudukan awal bulan dan fasa ini dinamakan fasa bulan baru (new moon) atau Ijtimak. 
Kedudukan ini dikira sebagai titik mula pergerakan bulan beredar mengelilingi bumi. 
Dari kedudukan 1 bulan bergerak ke kedudukan 2, ke 3 , ke 4 dan akhirnya kembali 
semula pada kedudukan 1. Pada setiap kedudukan bulan bulan mempunyai fasa yang 
berlainan. Pada ketika Ijtimak, bulan betul-betul berada di antara bumi dan matahari. 
Ketika ini bulan tidak dapat dilihat oleh penduduk di bumi kerana bahagian gelap bulan 
menghadap bumi. Apabila bulan beredar sedi ki t ke kedudukan la, sebahagian kecil 
permukaan bulan yang bercahaya akan dapat dilihat bentuknya seperti lengkuk cahaya 
yang sangat halus. Inilah yang dinamakan hilal. 

6. Bagaimana merukyah 


Rukyah ialah cerapan (memerhati) hilal (anak bulan) pada hari ke29 bulan hijrah. Hisab 
ialah hitungan matematik bagi menentukan kedudukan hilal. 

Amalan Rukyah ini yang menjadi Sunnah Rasulullah S. A. W bagi menentukan awal 
Ramadhan dan Syawal. 

Bagi melakukan amalan tersebut, rukyah hendaklah dilakukan sebaik sahaja selepas 
matahari ghurub (terbenam) pada hari ke29 Syaaban. Ini kerana hari di dalam Islam 
bermula selepas matahari ghurub. Tempat merukyah yang sesuai ialah tempat dapat 
dilihat ufuknya dengan jelas. Melihat hilal mestilah di ufuk barat kerana ia dilihat ketika 
matahari terbenam. Keadaan ufuk samada ufuk laut atau darat mestilah tiada apa-apa 
halangan yang boleh menghalang kenampakan hilal seperti pulau, pokok, bukit dan 
sebagainya. Ini kerana altitud (ketinggian) hilal ketika matahari ghurub kurang dari 12 
darjah. Kenampakan hilal bergantung kepada banyak faktor diantaranya keadaan ufuk 
dan cuaca seperti wap air, debu, awan dan hujan. Kedudukan hilal samada di atas sebelah 
kanan atau kiri matahari. Alat seperti binokular, teleskop atau teodolit dapat membantu 
supaya hilal dapat dilihat dengan lebih jelas. 

Lamanya hilal boleh dilihat di atas ufuk bergantung kepada beza masa terbenam diantara 
matahari dengan bulan.Jika matahari terbenam jam 19:00 dan bulan 19:37 maka hilal 
berada selama 37 minit di atas ufuk dan dalam tempoh ini hilal boleh dilihat. Walau 
bagaimana pun keadaan ini bergantung kepada keadaan cuaca seperti hujan ataupun 
mendung mungkin dalam tempoh tersebut hilal hanya boleh dilihat beberapa minit 
sahaja. Tetapi sekiranya pada petang tersebut bulan telah terlebih dahulu ghurub dari 
matahari maka sudah pasti hilal tidak akan wujud di atas ufuk. 

Begitulah juga halnya, sekiranya bulan itu ada di atas tetapi tidak mungkin ia dapat 
dilihat disebabkan sifatnya tertentu. Maka mulai maghrib itu dijadikan sebagai hari yang 
ke 30 Syaaban 

Bagi melakukan amalan rukyah dengan lebih teliti perlulah terlebih dahulu diketahui 
data-data matahari dan bulan pada hari ke 29 ketika rukyah. 


Data-data yang perlu diketahui ialah bila Ijtimak( kedudukan bumi, bulan dan matahari 
berada pada satu satah meridian yang sama), umur hilal , altitud (tinggi) dan jarak 
lengkung hilal. 

Untuk menentukan awal bulan Contohnya lhb. Ramadhan secara hisab kita mesti tahu 
bila berlakunya Ijtimak. Secara umum Ijtimak berlaku diakhir bulan hijrah. Hilal 
dianggap boleh kelihatan sekiranya memenuhi syarat (MABIMS) ImkanuRukyah 
(kemungkinan boleh rukyah ) ketika ghurub (terbenam) matahari pada hari rukyah, 29 
haribulan Syaban. Syarat tersebut ialah Umur hilal ketika ghurub sekurang-kurangnya 8 
jam selepas Ijtimak. Jika syarat ini dipenuhi maka hari esok dikira sebagai 1 hb. Selain 
syarat di atas ada dua lagi syarat iaitu 


: Altitud (ketinggian) hilal dari ufuk sekurang-kurangnya 2° ketika ghurub matahari. 
DAN 

: Jarak lengkung matahari dan bulan sekurang-kurangnya 3°. 

Sekirannya syarat umur sudah mencukupi berm a kna syarat kenampakan dipenuhi. 

7. Penetapan Ramadhan 1426H 


7.1 Kaedah Hisab 

Berdasarkan hitungan (hisab) berikut adalah data-data matahari dan bulan bagi lokasi 
cerapan di Balai cerap AIKhawarizmi, Tanjung Bidara Melaka bagi menentukan awal 
Ramadhan 1426H. 

Ijtimak berlaku pada ; 


Tarikh 3 Oktober 2005( 29 Sya’ban 14264H) 

Hari : Isnin 

Masa : 18:28 


Data-data bulan dan matahari pada hari rukyah 29 Sya'ban 1424H; 


3/10/05 

Ghurub 

Azimuth 

| Altitud 

m. hari 

19:03 

265 56 

OOd 

Bulan 

19:01 

266 04 

-00d35m 






Dari data di atas menunjukkan Ijtimak berlaku pada jam 18:28 dan Matahari ghurub 
pada 19:03 manakala Bulan pada 19:01. Ini bermakna Ijtimak berlaku sebelum ghurub 
Matahari, dan Bulan. Bulan ghurub lebih dahulu dari Matahari. Umur Bulan ketika ia 
ghurub kurang dari 8 jam. Altitud dan jarak lengkungnya kurang dari 2 darjah dan 3 
darjah masing-masing. Dengan yang demikian pada petang Isnin 3 Oktober 2005 (29 
Sya’ban 1426H) Bulan tidak memenuhi apa-apa syarat Imkanur Rukyah. Oleh kerana 
Syarat Imkanur Rukyah tidak dipenuhi maka bulan Syaban digenapkan menjadi 30 
Syaban 1424 (Selasa, 4 Oktober 2005) dan 1 Ramadhan 1424H akan jatuh pada 
hari Rabu 5 Oktober 2005. 




7.2 


Keadah Rukyah 


Berdasarkan kaedah Rukyah, ahli Rukyah akan melakukan rukyah pada petang 29 
Sya’ban 1426H (3 Obtober 2005). Rukyah akan dilakukan diufuk Barat yang 
kebiasaannya boleh nampak Matahari ghurub. Pada ketika dan selepas Matahari Ghurub 
di ufuk dengan memadang ke kawasan langit beberapa darjah ketinggian dari ufuk dan 
beberapa darjah ke kanan atau kiri Matahari. Untuk memudahkan rukyah kawasan langit 
yang hendak diperhatikan digunakan tingkap hilal yang berupakan satu bingkai kayu 
segiempat tepat. Kaedah menggunakan tingkap hilal ini banyak digunakan di Indonesia 
(Baharrudin, 2002). 

Sekiranya hilal tidak kelihatan di langit atau disebabkan awan tebal, hujan atau halangan 
yang disebabkan keadaan cuaca maka Syaban akan digenapkan menjadi 30 Syaban 
1424H (Selasa, 4 Oktober 2005) dan 1 Ramadhan 1424H akan jatuh pada Rabu 5 
Oktober 2005. 


8. Penetapan Syawal 1426H 


8.1 Kaedah Hisab 

Berdasarkan hitungan secara matematik (Hisab), berikut adalah data-data matahari dan 
bulan bagi lokasi cerapan di Balai cerap AIKhawarizmi, Tanjung Bidara Melaka bagi 
menentukan awal Syawal 1426H. 

Ijtimak berlaku pada ; 

Tarikh 2 November 2005 ( 29 Ramadhan 1426H) 

Hari Rabu 

Masa : 9:26 

Data-data Bulan dan Matahari ketika Matahari ghurub pada hari Rukyah 29 Ramadhan 
1426H seperti berikut; 


2/11/05 

Ghurub 

Azimuth 

Altitud 

Umur 

matahari 

18:58 

255d 10’ 

OOd 


Bulan 

19:09 

251d 01’ 

Old 53' 

9j 33m 







Dari data di atas menunjukkan pada hari Rukyah, Ijtimak berlaku pada jam 09:26 dan 
Matahari ghurub pada pukul 18:58 manakala Bulan ghurub pada 19:09. Ini bermakna 
Ijtimak berlaku lebih awal dari waktu Matahari ghurub. Dan umur hilal ketika Matahari 
ghurub ialah 9 jam 33 minit. Altitud hilal ketika Matahari ghurub ialah 1 darjah 53 mini t. 
Manakala elongasi Bulan-Matahari 4 darjah 59 minit. 

Berdasarkan hisab, menunjukkan data-data di atas telah memenuhi syarat kriteria 
Imkannur Rukyah iaitu umur hilal melebihi 8 jam. Oleh yang demikian bulan Ramadhan 
hanya 29 hari dan 

1 Syawal 1426H akan jatuh pada Khamis 3 November 2005 
8,2 Kaedah Rukyah 

Berdasarkan kaedah Rukyah, ahli Rukyah akan melakukan rukyah pada petang 29 
Ramadhan 1426H (2 November 2005). Rukyah akan dilakukan diufuk Barat yang 
kebiasaannya boleh nampak Matahari ghurub. Pada ketika dan selepas Matahari Ghurub 
di ufuk dengan memadang ke kawasan langit beberapa darjah ketinggian dari ufuk dan 
beberapa darjah ke kanan atau kiri Matahari. 

Sekiranya hilal tidak kelihatan di langit atau disebabkan awan tebal, hujan atau halangan 
yang disebabkan keadaan cuaca maka Ramadhan digenapkan menjadi 30 Ramadhan 
1426H (khamis, 3 November 2005) dan 

1 Syawal 1426H akan bersamaan pada jumaat 4 November 2005. 


Oleh kerana Malaysia mengamalkan kaedah Rukyah dan Hisab, maka sekiranya hilal 
tidak kelihatan tetapi mengikut hisab hilal telah memenuhi kriteria Tmkannur Rukyah 
maka bermulalah bulan Hijrah yang baru selepas matahari ghurub pada petang tersebut. 
Dengan yang demikian di Malaysia; 

1 Syawal 1426H jatuh pada Khamis 3 November 2005 


9. Isu perbezaan Ramadhan dan Syawal di antara Arab 
Saudi dengan Malaysia. 


Perbezaan awal Ramadhan dan Syawal di antara Arab Saudi dan Malaysia sering 
mendapat perhatian dan menjadi isu di kalangan masyarakat Islam di Malaysia. 
Terutamanya apabila Arab Saudi berpuasa lebih awal dan berhari raya lebih awal sehari 
atau dua dari Malaysia. Keadaan menjadi lebih rumit apabila sebahagian umat Islam 
Malaysia mengerjakan umrah semasa Ramadhan dan bersolat hari raya Idulfitri di 
Mekah. Apabila mereka kembali semula ke Malaysia mereka mendapati umat Islam di 
Malaysia masih lagi berpuasa. Isu ini dibesarkan di media cetak dan isu yang sering 
ditimbulkan mengapa terjadi perbezaan atau mengapa Malaysia lewat menyambut 
Idulfitri. Isu ini timbul disebabkan kekeliruan dan tidak memahami kaedah yang 
digunakan oleh kedua-dua belah pihak dalam menentukan penetapan awal bulan. 
Perbezaan awal Ramadhan dan Syawal disebabkan oleh kaedah penetapan awal bulan 
Hijri yang digunakan dan faktor kedudukan geografi kedua-dua negara. 

Penetapan awal bulan Hijri di Arab Saudi bergantung kepada kaedah yang digunakan di 
dalam taqwim IJmm Quraa. Kaedah yang digunakan (mulai dari tahun 1423H-lihat 
lampiran) seperti kriteria dibawah (Dr. Zaki A Al Mostafa); 

Pada akhir bulan Hijri; 

i. Bulan ghurub selepas dari Matahari ghurub dan 

ii. Ijtimak telah berlaku sebelum bulan ghurub di kordinit Kaabah. 

Sekiranya syarat di atas dipenuhi maka bemulalah bulan Hijri yang baru selepas matahari 
ghurub pada petang tersebut 

Penetuan Ramadhan 1426 di Arab Saudi,, berdasarkan hisab pada petang Isnin 3 Oktober 
2005, di Mekah; 

Tarikh Ijtima’ : 3 Oktober 2005 

Ijtimak : 13:28 

Matahari ghurub : 18:06 

Bulan ghurub : 18:09 

Dari data-data di atas menunjukkan Ijtimak telah berlaku sebelum Bulan ghurub dan 
bulan ghurub 3 minit selepas Matahari ghurub. Ini bermakna syarat-syarat taqwim Umm 
Quraa telah pun dipenuhi. Maka menurut taqwim umm Quraa, di Arab Saudi 
1 Ramadhan 1426H jatuh pada Selasa 4 Oktober 2005. 


Bagi Penetapan Bulan Syawal 1426, pada hari Rukyah 29 Ramadhan 1426H (1 
November 2005) data-data yang diperlukan seperti berikut; 

Tarikh Ijtima’ : 2 November 2005 

Ijtima’ : 04:26 

Matahari ghurub : 17:44 

Bulan ghurub : 17:55 

Dari data-data di atas menunjukkan pada hari Rukyah, Ijtima’ masih belum berlaku lagi. 
Ijtima’ berlaku pada 2 November 2005 jam 04:26 manakala Bulan ghurub lebih dahulu 
dari Matahari ghurub. Ini bermakna syarat-syarat taqwim Umm Al-Quraa tidak dipenuhi. 
Maka Ramadhan di Arab Saudi digenapkan menjadi 30 hari. Dengan yang demikian; 
Arab Saudi menyambut 

1 Syawal 1426H bersamaan Khamis 3 November 2005. 


Faktor kedudukan geografi juga mempengaruhi kenampakan hilal. Arab Saudi lebih ke 
Barat dari Malaysia. Perbezaan waktu antara kedua negara ialah 5 jam. 

Dari maklumat di atas mendapati Arab Saudi akan berpuasa lebih awal sehari dari 
Malaysia tetapi menyambut 1 syawal 1426 sama dengan Malaysia pada khamis 3 
November 2005 


Penutup 


Walau bagaimanapun keputusan muktamad penentuan permulaan Ramadhan dan Syawal 
terletak kepada peristiharan yang dibuat oleh pihak kerajaan masing-masing. 

Akhirnya diucapkan selamat menyambut dan melaksanakan ibadat puasa di bulan 
Ramadhan semuga dikurniakan Allah Rahmat, keampunan dan dilepaskan dari azab api 
neraka dan muga-muga kita termasuk kedalam golongan omag yang bertaqwa. Selamat 
menyambut Idul fitri. Maaf zahir dan batin. 

Lampiran 


Uji kefahaman anda. 

Berikut adalah pernyataan-pernyataan mengenai kertas kerja yang dibentangkan Sila 
baca dan jawab. 

Tandakan V bagi pernyataan yang BENAR 
Tandakan X bagi perrnyataan yang SALAH 


BENAR/SALAH 
(V) / (X) 


1. Taqwim Hijri berdasarkan kepada pergerakan Bulan 

2. Bulan beredar mengelilingi Bumi sebanyak satu kali setahun dan Bumi 
beredar mengelilingi matahari sebanyak 12 kali setahun. 

3. Ijtimak berlaku pada setiap hujung Bulan Hijrah 

4. Hilal ialah fasa Bulan yang paling awal boleh dilihat selepas Ijtimak — 

5. Hilal terbit hanya beberapa minit di ufuk Barat selepas 
matahari terbenam 

5. Hari Rukyah ialah hari yang ke 29 atau 30 Ramadhan atau Syawal . - 

7. Kaedah yang diamalkan di Malaysia berdasarkan kaedah Rukyah 
dan Hisab 

8. Kriteria yang digunakan di Malaysia untuk penetapan awal Bulan 
Hijri dinamakan Kriteria Imkanur Rukyah 

9. Waktu Ijtimak di Mekah dan Malaysia adalah sama 

10. Arab Saudi lebih dahulu dapat melihat hilal dari Malaysia pada 

Syawal tahun ini 

1 1 . Jika Ijtimak telah berlaku sebelum Bulan ghurub maka 

keesokan harinya bermulalah 1 haribulan baru — 

12. Sekiranya hari Rukyah 24 November 2003, hilal Syawal telah 
kelihatan maka bermulalah lharibulan Syawal pada malam 

24 November 2003. 

